LidanRubinov/Halacha-QA huggingface dataset:
שאלה: בר מים של נביעות בשבת: יש לי בר מים של נביעות עם בקבוק גדול מעליו(18.9 ליטר) בבר מים הזה יש גם מים חמים וגם קרים. יש אפשרות לכבות את החימום של המים כך שיהיה אפשרות להוציא רק מים קרים. האם מותר להשתמש בבר מים הזה בשבת?? מראש.
תשובה: וברכת ד  אם המים יוצאים קרים כממקרר, א"כ נעשית פעולה חשמלית של קרור בשעת הלחיצה על הפיה של המים, וזו פעולה אסורה, ועל כן אין להשתמש במתקן זה בשבת. אבל אם לא נעשת כל פעולה חשמלית אלא הוצאת מים רגילים (פושרים) אפשר לעשות כן בשבת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עדיפות - קשע ה: אני נוהג שלא לדבר לאחר ברכת המפיל. נגיד שיש מקרה שהזמן סמוך לחצות הלילה ואני מתכוון לישון אך עדיין מתעכב ואצטרך לדבר. רציתי לדעת מה תהיה העדיפות, לומר ברכת המפיל עם שם ומלכות בזמנה (לפני חצות הלילה) ולהמשיך לדבר אח כ או להתעכב עם ק ש ולומר בלי שם ומלכות אך לא לדבר אח כ.?
תשובה: נראה שעדיף לחכות לאחר חצות ולומר ללא ברכה. בברכת התורה והארץ יהודה הלוי עמיחי
שאלה: הכנה לישיבת הסדר: בעז ה בחודש הבא אני עומד להכנס וללמוד בישיבת הסדר. לצערי כרגע הרמה הדתית והרוחנית שלי לא גבוהה (לא מתפלל, בנות וכו) ואני רוצה להשתנות ולהתקדם ו לגלות את הקב ה ובגלל זה באמת החלטתי ללמד בישיבת הסדר. רציתי לשאול איזה הכנה כדאי לי לעשות עכשיו, בחודש האחרון, לפני הישיבה, שתקל עלי את טראומה (כדימוי כמובן.) של הכניסה לישיבה ותרכך את ה ההלם שמן הסתם יהיה. כמו כן איך עומדים בפיתויים שמסביב כשהאוירה בישיבה משוחררת ואתה לומד מרצון? כל פעם שקשה קמים ועושים קפה ריצה שיחה בפלאפון וכו. איך מתגברים על זה? בנוסף חשוב לי לשאול האם באמת הישיבה היא בועה? על מנת באמת לשקוע ולגלות את ה אני צריך להתנתק מהכל הכל? יש דברים שאני חושב שאני לא יכול לוותר עליהם גם אף הם מוגדרים כלא דתיים וכדברי שטות (חדשות ואקטואליה, ספרות וכו)! מה עושים?
תשובה: יש שעוברים בישיבה, מקבלים מעט פולקלור וממשיכים בחייהם. אך זה אינו תלמוד תורה ולא עבודת ד, אלא קישוט דתי בלבד על אישיותם. אולם הדרך הראויה היא להגיע לישיבה מתוך הבנה שאתה הולך לבטל את מדרגתך הנוכחית מיסודה, ולבנות אותה מחדש מתוך קומה של תורה ועמל. אין זה אומר שלא תמשיך בחייך או בתחביבים שלך, אלא שהמיקוד ונקודת הראיה תשתנה מאד, ומה שחשוב לך כעת יתכן שיתמעט בעיניך לאחר שתתבטל כלפי התורה ותתן לה למשול בך ולהפוך אותך לבן תורה. שמעתי מהגר"א שפירא זצ"ל שמשיעור ג  אדם יוצא ממדרגת עם הארץ. ולכן עד שיעור ג  אתה צריך להתמקד בענווה כלפי התורה ובניית היסודות. אחר כך כבר תוכל יותר לתת מקום לסברא וכד. לפני הישיבה תתחיל בלימוד מסילת ישרים, ותעסוק בתורה בקצב שלך בחופש. הכניסה לישיבה צריכה התאמה לקצב הטבעי לך, ולכן אין להפסיק הכל מיד. אולם המגמה הכללית היא אכן להתבטל כלפי הישיבה ולהיבנות מחדש בשנים הראשונות. אשריך שזכית
שאלה: כשרות: כבוד הרב קוראים לי ליאת. אני נמצאת בתהליך של התקרבות מזה שנה. לומדת ופורחת מבחינה רוחנית וגשמית. המשפחה שלי מסורתים חילונים. שבוע שעבר במהלך חופשה בחו"ל שהינו במלון שבו היה אוכל לא כשר. רוב הזמן אכלתי סלטים וצ יקן עוף. כל החופשה שאלתי וביררתי עם המלצרים בחדר האוכל לגבי המאכלים והסלטים שאין שם חלילה חזיר. ביום האחרון אני נפלתי!! קשה לי עם זה מאוד!!! היה סלט מיונז שכל הזמן שאלתי אם זה רק ירקות בתוכו ותמיד אמרו לי שכן. ביום האחרון של החופשה שמתי מעט ממנו בצלחת ואכלתי. לאחר שאכלתי אמא שלי באה אליי ונבהלה ואמרה כי עכשיו הודיעו לה שהיוםם שמו חתיכות חזיר בסלט! המעשה נעשה. בין אם בידיעה בין אם באין ידיעה אכלתי חזיר וקשה לי מאוד עם זה כי באמת שאלתי וביררתי במהלך כל השהות לגבי העניין של הירקות והסלטים. הרגשתי צורך להעלות את העניין ולשאול אם חוסר ידיעה עוזר במשהו? או דינו כדין אוכל חתיכת חזיר בידיעה? באמת שלא היתה שום כונה לאכול ואף לטעום.
תשובה: ודאי שחוסר הידיעה עוזר. אך מצד שני את צריכה לדעת שאיסור חזיר מבחינה הלכתית גרידא אינו חמור יותר מאכילת דבר אחר שאינו כשר מהתורה (למשל עוף שלא נשחט כהלכה). ולכן אין לאכול בבתי מלון כלל ממה שמוגש בשלחן, יש לבקש ירקות ופירות לא חתוכים ולאכלם בפני עצמם או לחתכן בסכו"ם כשר.
שאלה: כיבוד הורה רשע: לכבוד הרב, רציתי לשאול אם במצב היפוטתי שבו היטלר יימח שמו וזכרו היה אבי, האם עדיין במצב כזה היתה חלה עלי החובה לכבד אותו כאבי? ואם כן, האם במצב בו אני יודע על כך שאבי במקרה זה הוא רשע שבכוונתו וביכולתו להשמיד יהודים - האם אסור לי לפעול נגדו מכיוון שהוא אבי? מהו היחס לאב רשע (גם לא קיצוני כמו הנ"ל)? מראש.
תשובה: אם אבא הולך לעשות מעשה עוון שפוגע באחרים בטלה מצוות כיבוד הורים ויש למונעו בכל דרך. אם אבא הולך לרצוח יש לו דין רודף ומותר אפילו להורגו.
שאלה: בחירת גן לילד: אני משתייך לזרם ה"דתי לאומי" אך שולח מזה שנים את ילדי לגני חינוך עצמאי ומרוצה מאד. לקראת שנת הלימודים הקרובה, חסרים ילדים בגן החינוך הממלכתי דתי ויש חשש שהגן ייסגר. פנו אלי שכנים וביקשו שאוציא את ילדי מהחינוך העצמאי (שם לא חסרים ילדים) ואעביר אותם לגן הממלכתי דתי. מה לעשות? השכנים מציגים את המצב כאילו בגללי יסגר הגן והם ישארו חסרי מסגרת, מצד שני, אני לא רוצה לוותר על הדרך החינוכית שלי (גם הם נוקשים ולא מוכנים לראות את הצד שני). כמובן שאין בי כל רצון לגרום לפילוג. מה לעשות, כיצד לנהוג?
תשובה: אתם מחוייבים רק לחינוך ילדיכם, ולכן עשו את הטוב ביותר עבורו בראייתכם. השכנים יסתדרו לפי נקודת מבטם על החינוך הראוי, ולא הגון לדרוש מיכם לבטל דרככם החינוכית עבור אחרים. בהצלחה
שאלה: צום בהריון: אני בראשית החודש השביעי להריון עם סכרת הריון. הרופאה אמרה לי כי אסור לי לצום בט באב. כיצד עלי לנהוג ביום זה?
תשובה: אסור לצום. צריך לשאול את הרופאה אם מספיק לשתות משקאות ממותקים. אם כן אפשר להסתפק בכך. ואם צריך גם לאכול - מותר לאכול. יש לאכול אוכל פשוט ולא מיני מתיקה, על מנת לציין את האבל.
שאלה: אזכרה בסוף 7 ובסוף 11חודש: האם יכולים לאחד שבעה על אמא עם ה11חודש על אבא אמה נפטרה ביום ראשון וסעודת מצווה ביום חמישי בערב לאבא יש אזכרה של 11 חודש שלושה ימים אחרי האם אפשר לעשות סעודת מצווה לשניהם ביום חמישי בערב.
תשובה: מהשמים תנוחמו אין בעיה ובודאי אפשר. להזכירכם שזו אינה סעודת מצווה אלא מנהג כמה גלויות (תימן בוכרה חלקים מצפון אפריקה) וכמובן שהעיקר הוא דברי תורה והאוכל הוא בעיקר כדי למשוך את האנשים לבוא (כמו שלילד נותנים סוכריה אחרי לימוד תורה) מובן שאין להביא בשר לסעודה זו הנערכת בתשעת הימים! בבנין ירושלים תנוחמו ובתפילה שהקב"ה יאמר לצרותיכם די דוד לוי 098987548
שאלה: שתי שאלות: הרב, יש לי שתי שאלות: 1.מכיוון שאני שמאלי, האם יהיה מותר לי להקריב קורבנות בביהמ"ק- בהנחה שאני באמת כהן? ואם לא, אני אוכל לנגן בביהמ"ק? 2) לפעמים קורה לי שיש לי דחף חזק מאוד ללמוד משהו תורני, ז"א ממש להתחבר להקב"ה ואני חושב שלימוד הלכות או משנה זה לא מה שימלא את ה"דחף" הזה. אז רציתי לשאול מה כן? ויישר כח!
תשובה: א. אכן הגמרא אומרת כי כהן איטר אינו עובד בבית המקדש. ברם, יהיו לך תפקידים אחרים הקשורים בקודש, למן אכילת הקורבנות ועד "יורו משפטיך ליעקב ותורתך לישראל". ב. נפתח לך פתח לחפש את האות המיוחדת שלך בתורה. על כן, נסה ללמוד את הדברים שנראים לך כעונים לתשוקותיך. ובחיפושיך   תמצא.
שאלה: קמחית: למה משבחים את קמחית? הרי 6 מתוך 7 בניה (ואולי גם ה7) מתו כי לא היו ראויים. זה לא שבח אלא גנאי. או שהיו צינים כשאמרו "לא בזה זכית", כי מה שקרה לה זה לא זכות, או שמה שהיא עשתה לא נחשב זכות אלא טיפשות. לא?
תשובה: לא כתוב שהם מתו. ודאי לא כתוב שאל היו ראויים. אפשר לנסות לטעון זאת מכך שאחד החליף את אחיו. אבל אפשר שהראשון נטמא (כמו שמסופר שם) ואחיו החליף אותו באופן זמני. אפשר שגם השני נטמא והשלישי החליף אותו. ושוב בשנה אחרת אח אחר החליף את מי שהיה כהן גדול. אפשר שהאמא לא ראתה עוד בחייה, את כל השבעה מכהנים בכהונה גדולה, אבל הסיפור יודע לומר לנו שבסופו של דבר שבעה מבניה היו כהנים גדולים.
שאלה: תשעת הימים:! ברצוני לדעת האם מותר לי לקנות ספר באנגלית לשם תרגול בחופש היום (ראש חודש) ויש כוח אלירן
תשובה: כן. כי רכישת ספר תרגול היא לא כ"כ משמחת ולא מברכים שהחיינו. אייל משה
שאלה: הופעה מוזיקלית בתשעת הימים: אני גר בחוץ לארץ. קניתי שני כרטיסים להופעה דרך האינטרנט לפני חודשיים בערך לאומן שאני מחכה לראות אותו כבר הרבה זמן שמגיע להופיע באיזור מגורינו. כשבחרתי את ההופעה היו לי 2 מועדים בערים שקרובים אל מקום מגורינו. אופציה אחת ירדה מן הפרק כי זה היה בשבת, האופציה השנייה בה בחרתי נפלה על יום רביעי ולכן סגרתי עליה, שילמתי בכרטיס אשראי 1000 שח והייתי שמח וטוב לב. לפני שבוע שמתי לב שהתאריך של ההופעה עליה שילמתי - 10.7.2013 נופל בתוך תשעת הימים! ניסיתי לבטל את הכרטיס דרך חברת הכרטיסים ונאמר לי שזה לא אפשרי, כמו כן נאמר לי שם שבלתי אפשרי לשנות את הכרטיסים להופעה אחרת של אותו אומן במועד אחר, או להופעה אחרת. האפשרות היחידה היא להעמיד את הכרטיסים למכירה באתר של החברת כרטיסים או לתת אותם למישהו אחר ולשנות עקב כך את השמות שרשומים כעת על הכרטיס- השמות שלי ושל אשתי. ההופעה בעוד יומיים.הצעתי את הכרטיסים למכירה באתר לפני שלושה ימים, עד כה לא קיבלתי אף פנייה ממישהו לקנותם ממני. עניין שמיעת מוסיקה ב9 הימים והנאה ממוסיקה הוא דבר שעליו השתדלתי לשמור תמיד. ברור לחלוטין שאם הייתי שם לב לכך שמועד ההופעה נופל בימים אלו,- הייתי מוותר ולא קונה כרטיסים,השאלה היא האם הנסיבות כאן יכולות להיות גורם מקל וכן אפשר יהיה ללכת להופעה:. אני מדבר על עוגמת הנפש שבהפסד הכלכלי, כאשר אולי צריך לקחת בחשבון גם את המאמץ האמיתי שלי לנסות למכור את הכרטיסים, למרות האכזבה מכך שאפסיד הופעה שעליה בניתי די הרבה זמן, גם כיציאה עם אשתי מן השגרה הלחוצה. כעת, יומיים לפני, אני עדיין לא יודע אם אלך או לא אלך, זאת אומרת, יש פגם בשמחה השלימה שחשתי כאשר סגרתי כרטיסים ושילמתי עליהם ולפתע זה כבר לא ברור כל כך אם אלך. אולי ניתן להסתמך על עניין שבוע שחל בו והרי ההופעה היא ביום רביעי הקרוב, לפני השבוע שחל בו ט באב. אנחנו פונים לרב שיתיר את הספק הזה. העניין דחוף כאמור ( יש גם לסדר ביבי סיטר לילדים אם הולכים, כבר דיברנו עם מישהי לפני שנודע לנו שזה בתשעת הימים
תשובה: אינני פוסק מספיק גדול כדי שאמצא דרך להתיר. אני יכול להזכיר לך ש- אין אדם למד דבר הלכה אלא במקום שנכשל בה. נראה לי שאם תשקיע 1000 שקל בשמירת ההלכה - יהיה זה שעור גדול ומשתלם מאוד!!! בהערכת מקומם ותפקידם של תשעת הימים. הרבה פעמים על חוסר תשומת לב משלמים. גם יותר מ- 1000 שקל - לעיתים בחוסר תשומת לב פוגעים במכונית (שלך או של אחר) והנזק הוא כמה אלפי שקלים.
שאלה: עלי בודק: מדוע לא נמצא יותר במומלצים? יש שינוי? אם כן האם יש חברה אורגנית כשרה בהידור?
תשובה: העדכון נכון לחודשי האביב
שאלה: אפליית נשים בהלכה: לכבוד הרב נתקלתי במאמר באתר אנטי דתי לגבי אפלייה שלא לומר זלזול בנשים בהלכה. המאמר סוקר כמה וכמה נושאים. ברור לי שלהתייחס לכך צריך מקום רב. אבל אשמח אם תוכל לענות על מה שתרצה ולהפנות אותי למקומות בהם אוכל למצוא תשובות. אני לא חושב כמו הכותב בכלל, אבל אני מתקשה להתמודד ולענות. אשמח לתשובה מפורטת ככל שתוכל. מראש וישר כח נתי
תשובה: לא הבנתי מה רע בעיניך בדברי רבותינו שהוזכרו. התרבות שלנו אינה התרבות של האתר הזה אלא תרבות התורה, וממנה ערכינו ושמחתנו. אינני יודע מה זו אפליה, לא מוזכר בתלמודים ובראשונים מילה כזו ביחס לנשים. יש הבדל בין אשה לגבר ויש חובות וזכויות שונות בהתאם להבדל האלוקי הנטוע בשתי ישויות מחולקות אלו. אם יש בעיה בעיניך, תפרט ואסביר.
שאלה: עלי בודק 2: סליחה, לא הבנתי את התשובה. עכשיו (בתחילת ימי הקיץ) אפשר לאכול מעלי בודק. אם כן באיזו צורה?
תשובה: ביצענו בדיקות מעבדה ופרסמנו את העדכון בנושא ירקות עלים. מצ"ב עדכון על החברות המומלצות והנחיות כלליות בנושא
שאלה: בשר בחודש אב: יש מנהג שאוסר על אכילת בשר מחודש מ - ב באב עד י"א באב, ניסיתי לברר יותר לעומק כדי לדעת עם אולי כן מותר לאכול בשר, וקיבלתי תשובה מסבא שלי ודוד שלי שמותר לאכול בשר בגלל שאני תמני. אני לא כל כך מסתמך על זה שחלילה לא אכשל. האם לתמנים יש פטור? מותר לאכול בשר?
תשובה: מנהג יהודי תימן, שלא להחמיר בזה, אלא אוכלים בשר ושותים יין, ורק בסעודה מפסקת שלפני צום תשעה באב נמנעים מאכילת בשר ושתיית יין, כדין המשנה. ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיין בספר באתר ישיבת הר ברכה אייל משה נהגו הראשונים, להימנע מאכילת בשר ושתיית יין בימי האבלות על החורבן. יש שהחמירו בזה בכל ימות החול שבשלושת השבועות, ויש שהחמירו בזה בשבוע שחל בו תשעה באב, ודעת רוב הראשונים, שהמנהג הנכון להימנע מבשר ויין בתשעת הימים. ואף שמדין המשנה (תענית כו, ב), רק בסעודה המפסקת שלפני צום תשעה באב אסור לאכול בשר ולשתות יין, נהגו הראשונים להחמיר על עצמם ולהימנע מאכילת בשר ושתיית יין בימים אלו, מפני שהבשר והיין ידועים כמאכלים משמחים, ואמרו חכמים "משנכנס אב ממעטים בשמחה". ועוד, שאחר חורבן בית המקדש אין מעלים יותר את בשר הזבחים על המזבח, ואין מנסכים עליו את היין. והיה ראוי שבעקבות חורבן הבית גם אנו נימנע לחלוטין מאכילת בשר ושתיית יין עד שיבנה בית המקדש, אלא שאין אנו יכולים לעמוד בגזירה זו (ע  ב"ב ס, ב). אבל בימים שנקבעו לאבלות על החורבן יש מקום להחמיר בזה. למעשה, מנהג אשכנזים שלא לאכול בשר ולא לשתות יין כל תשעת הימים, כולל ראש חודש אב, וכן נהג האר"י. ולמנהג רוב הספרדים, מותר לאכול בשר ולשתות יין בראש חודש, ומסיום יום ראש חודש מתחיל האיסור (מ"ב תקנא, נח  כה"ח קכה). ואף ביום עשירי באב, שבו נשרף בית המקדש, מחמירים שלא לאכול בשר ולשתות יין. האשכנזים מחמירים עד חצות יום עשירי, ורוב הספרדים עד סיום יום עשירי באב (שו"ע ורמ"א תקנח, א, כה"ח י). ומנהג יהודי תימן, שלא להחמיר בזה, אלא אוכלים בשר ושותים יין, ורק בסעודה מפסקת שלפני צום תשעה באב נמנעים מאכילת בשר ושתיית יין, כדין המשנה.
שאלה: צום בהריון: אני בראשית החודש השביעי להריון ועם סכרת הריון. הרופאה אסרה עלי לצום. כיצד עלי לנהוג בט באב?
תשובה: בשל העובדה שמדובר בצום דרבנן ובשל העובדה שיש סכנה רפואית בכך שתצומי - אל תצומי!! והריון משמח
שאלה: הזמנת רהיטים ב9 הימים: אנו בע"ה מתכננים לעבור דירה בתאריך 29 7. אנו עוברים לדירה גדולה מזו שאנו שוכרים כרגע ולכן אנו צריכים לקנות הרבה רהיטים חדשים, חלקם הכרחיים מאד. אם מותר לנו ללכת לחנויות רהיטים ב9 הימים ולהזמין רהיטים, משום שבדרך כלל לוקח כמה ימים ואפילו שבועות עד שהם מגיעים? מתוך הנחה שבעצם לא נהנה מהם עד אחרי תשעה באב.
תשובה: הדבר מותר כשיש צורך. ומעבר נעים
שאלה: תשעת הימים: האם מותר לחתום על הסכם שכירות למשרדים ( עסק חדש ) והאם מותר לקבל את מפתחות המשרדים בתשעת הימים??
תשובה: ממעטים בתשעת הימים במשא ומתן של שמחה. כלומר, אין קונים דברי מותרות, כתכשיטים, בגדים, כלים נאים, רהיטים חדשים ומכונית משפחתית. אבל דברים שקשורים לפרנסה ומלאכה מותרים ובכללם שכירת משרדים וקבלת מפתחות. אייל משה
שאלה: הנחת תפילין: 2 שאלות לי אליכם : האם זה נכון שבזמן הנחת תפילין אין צורך לברך על תפילין של ראש אם לא דיברתי בין זמן ההנחה של תפילין של יש לתפילין של ראש? האם תפילין של יד חייבים להיות בישיבה? ושל ראש?
תשובה: על הנחת תפילין של יד מברך: "ברוך אתה ה  אלוהינו מלך העולם אשך קדשנו במצוותיו וציוונו להניח תפילין". ונחלקו הפוסקים בשאלה, האם צריך לברך ברכה נוספת על הנחת תפילין של ראש. לנוהגים כרמ"א, כיוון שאלו שתי מצוות, צריך להוסיף ולברך על הנחת תפילין של ראש: "ברוך אתה ה  אלוהינו מלך העולם אשר קדשנו במצוותיו וציוונו על מצוות תפילין". אולם לנוהגים כ שולחן-ערוך, כיוון שאלו שתי מצוות הקשורות זו בזו ויש להן שם אחד, הברכה שעל תפילין של יד מועילה גם לתפילין של ראש, ואין צורך להוסיף עבורן ברכה מיוחדת. ורק מי שהפסיק בדיבור בין הנחת תפילין של יד להנחת תפילין של ראש, צריך לברך על תפילין של ראש "על מצוות תפילין" תפילין של יד מניחים בישיבה ושל ראש בעמידה. אייל משה
שאלה: ממתי מתחילים אבלות: האחות של האמא נפטרה לקראת מוצ"ש בחו"ל ביום א בערב לקחו אותה הח"ק למשלוח לארץ והיא אמורה להקבר רק ביום ג בצהריים האמא נשארת בחו"ל האם היא צריכה להתחיל את האבלות מהרגע שהמת עזב את המקום או מהקבורה ומה היא צריכה לנהוג עד הקבורה שמענו דעה שהיא מתחילה מיד ב
תשובה: וברכת ד  המקום ינחם את בני המשפחה באופן כללי יש להתחיל את השבעה משעה שלוקחים את הנפטר לקבורה במקום אחר. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אינסטגרם: למה למחוק את האינסטגרם? למה זה לא טוב?
תשובה: אינני מבין גדול בכלים הללו, ואינני משתמש בהם - מפני שאינני שותף לרשתות ולא מרגיש שייך לסגנון. לפי הבנתי מדובר בכלים. כמו כל כלי, הסכין יכול להיות מסוכן ויכול להיות מבורך. בכל סכין אפשר לקלף תפוז ואפשר לדקור אדם. השאלה היא מי משתמש בסכין ולאיזו מטרה הוא משתמש בה. עם זאת הכלים ברשת לעיתים מאוד מפתים וקשה לעמוד בהשפעה שלהם. אפשר שצעירים לא מסוגלים להגביל עצמם מההשפעה הרעה והמשחיתה של כלים כאלה, לכן ממליצים להם לסלק אותם לגמרי כדי שלא יתפתו לפעולה חסרת גבולות ומסוכנת. אשמח מאוד אם משתמשים באינסטגרם יגיבו וישתפו אותנו בנסיון שלהם.
שאלה: כבוד הדדי:, מגיל קטן חונכתי להתייחס יפה לאנשים ולתת להם המון כבוד. לצערי במהלך החיים נתקלתי בהמון אנשים זרים אם זה במקום העבודה או בלימודים או סתם ברחוב שדיברו אליי תמיד בצורה לא יפה ומאוד מתנשאת ותמיד בחרתי לא להגיב ולהתעלם מהם. אבל אני תמיד מסתובבת עם תחושה לא טובה למה לא עמדתי על שלי ולא עניתי להם בחזרה להעמיד אותם במקומם. מהי לדעתך הפתרון הנכון להתמודדות עם אנשים מתנשאים ורעים? אני משתדלת באמת שלא לשמור טינה לאנשים אבל אני לא מצליחה להשתחרר מזה ולפעמים יש לי מחשבות רעות על אותם אנשים ואסור להגיע למצבים כאלו בחיים.
תשובה: שאלות עמוקות מעין אלו הן נושאים שמחייבים ניווט עדין בין שני הכוחות שאת מתארת. מחד גיסא, ישנה חשיבות עליונה ליסוד של "הנעלבין ואינן עולבין", ועל אימוץ הדרך שבה בחרת   לא להגיב, לא להילחם, לא לתקוף. מאידך גיסא, התורה עצמה קובעת "לא תשנא את אחיך בלבבך", לאמור: לא לשמור דברים בבטן, אלא לדבר עליהם ולהוכיח את עמיתך על דברים מכאיבים שיש נגדו. לא זו בלבד, אלא שמותר לאדם להילחם על זכויותיו, ואחד העקרונות היסודיים בהלכה הוא "שלך קודם לשל כל אדם". על כן, מדובר בניווט עדין בין שני מוקדים. כדאי כמובן להתחיל בדרך בה הלכת, כלומר: לא להיפגע, ולדעת לעומק כי למעשה במצב שאת מחליטה לא להיפגע   את ממוטטת את כל העוצמה של זה שמבקש לפגוע בך, והוא לא יצליח, וכך את תהיי מוגנת לגמרי. אולם במצבים שזה קשה לך   בהחלט מותר לך לעמוד על שלך, ולומר להם את הדברים. גם אז, תנסי לומר להם את הדברים מתוך העוצמה שלך, ומתוך ההכרה שלך בחשיבות של עצמך, ולא בכעס או בנקמה. דברים חכמים בנחת נשמעים, והם לעתים משפיעים הרבה יותר. האם את יכולה ללכת בדרך זו?
שאלה: טיול בחו"ל ללא ספר תורה: מה הדין כאשר מטיילים שבועיים בחו"ל ללא ספר תורה. ולא נמצא ספר תורה בכל האתרים בהם נמצאים?
תשובה: מקדימים רפואה למכה, ומחפשים מקומות בהם יהיו ספרי תורה. מכל מקום, אם אין ספר תורה מתפללים (במניין, אם יש) ללא ספר תורה. אפשר לקרוא בחומש אולם בלי עליות ובלי ברכות על הקריאה.
שאלה: תנורי המאפיה: ותי, אני לאפות חלות בכמויות שלשם כך אני צריך מאפיה, החומרים בדוקים וכשרים, אולם השאלה עם ניתן להכשיר תנורים של גויים או שלא. אודה לכם על העזרה משה כהן
תשובה: אפשר להכשיר את התנורים. צריך לנקות אותם היטב עם חומרים חזקים, לשפשף ולהכניס לכל הסדקים. לאחר מכן לשטוף ולהפעיל את התנור על החום הכי גבוה למשך כשעה. את התבניות אי אפשר להכשיר. אייל משה
שאלה: ציצית: היי הרב לפי מה שאני יודע, על הציצית מברכים לפני שלובשים אותה. אם אני רוצה ללבוש את הציצית ישר על הגוף, הרי אסור לי לברך עליה כשאני בלי חולצה. מה לעשות?
תשובה: לך מותר לברך על הציצית כשאתה בלי חולצה לכתחילה אין ללבוש ציצית ישר על הגוף בגלל כבוד הציצית דוד לוי 098987548
שאלה: הגמלות מקרי-אפשרי?: הרב כבוד הרב. עד לפני כשנה,קצת יותר, לצערי הוצאתי זרע לבטלה ולאט לאט ב"ה יצאתי מזה לגמרי בחסדו יתברך. אין לי אפילו מחשבה ורצון לעשות זאת אלא רק להתעלות ולהיות טהור וקדוש בעז"ה ובאמת להפסיק עם זה יש רק בעייה קטנה-הקרי. אני מנסה הכל -קרית שמע שעל המיטה, שינה על הצד ולצערי כמעט כל שבוע יש קרי רציתי לשאול אותך כבוד הרב אם אפשר למנוע ולהפסיק אם זה לגמרי בעז"ה ואיך? כבוד הרב ושבעז"ה יהפכו ימים אלה לימי שמחה ובניין בית מקדשנו.
תשובה: אין לך להטריד את עצמך במה שלא בשליטתך. "אונס רחמנא פטריה". (ועיין סוגיא בסוף מסכת יומא שיש דעות שקרי יכול להיות גם סימן טוב לפעמים). אשריך על העבודה והמאמץ לשם שמיים! עלה והצלח!
שאלה: ללמוד למבחן בט באב: מותר? ראוי? אפשרי? ללמוד למבחן של חול בתשעה באב? זו תקופת מבחנים עמוסה עכשיו, ואני מתלבטת. כל יום של לימוד הוא קריטי ממש, ומצד שני, ברור לי שחשיבות היום הזה עולה על כל מבחן. מה הרב מציע?
תשובה: אסור לקרוא בתשעה באב ספרים מרתקים או עיתונים או ללמוד שאר חכמות, כדי שלא להסיח את הדעת מהאבלות (ערוה"ש יו"ד שפד, ט). אייל משה
שאלה: מלאכה בתשעה באב: האם מותר להצטלם בתשעה באב? צילומים לקראת בר מצווה בפרדס או בנחל ( מבלי לשחות )
תשובה: לא שייך לעשות זאת בתשעה באב מפני שמסיח דעתו מן האבלות ויש בכך אפילו שמחה של הכנה לקראת בר המצווה. מתוך שעור של הרב אליעזר מלמד: "צריך אדם להימנע מלטייל בתשעה באב, כדי שלא יסיח את דעתו מהאבלות. וגם יימנע משיחת רעים." "אמרו חכמים: כל העושה מלאכה בתשעה באב אינו רואה ממנה סימן ברכה לעולם (תענית ל, ב). והטעם, מפני שהוא מסיח את דעתו מהאבלות". עיין בהרחבה
שאלה: טבעת לפני חתונה: לכבוד הרב קניתי לחברתי טבעת ליום ההולדת ולאחר שנתתי אותה אמרו לי שאסור לי לתת אותה כי זה יחשב כאירוסים האם יש אפשרות לפדות את זה בכך שהיא תביא לי כמה שקלים על הטבעת? או אם יש אפשרות אחרת אשמח לשמוע
תשובה: אם איסור לתת טבעת מתנה לרווקה ליום הולדתה. שהרי ברור לחלוטין, והדבר הוברר בדבריך, שהיא ואתה ראיתם בזה מתנת יום הולדת בלבד.
שאלה: ללעלות" על אינטרנט: הרב, אני ובעלי (זוג טרי יחסית) גרים בשכירות בבניין ואין לנו אינטרנט משלנו. כשהצעתי לבעלי שיהיה לנו אינטרנט הוא אמר שאפשר להתחבר מהמחשב אל קו האינטרנט של השכן. לדעתי זה נראה לי גזל ואפילו גניבה, אך הוא אמר לי שאפילו היה ויכוח על זה בישיבה שבה הוא לומד והרב שם אמר שמותר לעשות זאת, כי אם מישהו (במקרה שלנו- השכן) לא חוסם את הקו שלו עם סיסמא, אז זה כאילו שהוא מסכים לכך שיעלו על קו האינטרנט שלו. קשה לי לסמוך על זה. אשמח לתשובתך בהקדם. מראש, הודיה.
תשובה: הודיה אינני מכיר את ההיתר שבעלך מסתמך עליו. שימוש בקו האינטרנט של השכן, פוגע בשכן, וגורם לקו בביתו להיות איטי יותר. הדרך הפשוטה היא לבדוק באופן ישיר מול השכן. אם הוא מסכים   אין בעיה. ואם אינו מסכים   הרי הוא יאמר לכם בפירוש. וכדאי לבדוק זאת למרות שהדבר לפעמים אינו נעים, ולא להיכשל בגזל ובחשש לחילול ה.
שאלה: דינו של סיר: שאלתי היא מה דינו של סיר בשרי שלא בושל בו בשר ושום דבר אחר ארבעה ימים ונשפך לתוכו חלב ונשטף מיד לאחר מכן? נ.ב- יש לציין שהסיר היה במצבו הטבעי כאשר נשפך לתוכו חלב, היינו לא חם. אשמח לתשובה בקרוב.
תשובה: אם הסיר לא היה חם הוא רק התלכלך ולא בלע טעם חלב ולכן מספיק לנקות אותו. אייל משה
שאלה: דאגות: השאלה שלי קצת מוזרה אך מעיקה עליי בכל זאת. אני אשמח אם תוכל להשיב לי עליה. בזמן האחרון יש לי כאבים באזור מסוים בגוף, עשיתי כל מיני בדיקות וב"ה הן יצאו תקינות אך הכאב לא ממש נפסק. אחותי שאלה אותי איזה יום אחד "אז מדוע כואב לך עדיין?" אז השבתי לה שאינני יודעת ופתאום העניים שלי קלטו על דף שכתוב בו "גידול" עכשיו יש לציין שאחותי לומדת כלכלה וגידול במשמעות הזאת זה משהו אחר לגמרי. אבל משום מה זה ממש הפחיד אותי שזה היה כ"כ סמוך לשאלה שלה.עכשיו יש לציין שאני אדם חרדתי מאוד שיש סיכוי גדול מאוד שהכאבים הם כתוצאה מהחרדות שלי.בכל זאת זה נורא מפריע לי אשמח אן תוכל להשיב האם זה יכול להיות סימן חס וחלילה? ב מראש!
תשובה: ב"ה, זה לא סימן לשום דבר, תשאל שוב את הרופא. דני ארגמן
שאלה: ברית בשבת: ידוע לי שאם נולד תינוק בשבת בלידה רגילה עושים ברית בשבת הבאה. אם נולד בשבת בניתוח קיסרי דוחים ליום ראשון. מה הסיבה? ב מראש.
תשובה: המקור להיתר למול בשבת נלמד מהפסוק וביום השמיני - ואפילו בשבת. ובהמשך הציווי כתוב "אשה כי תזריע וילדה" ומכאן אמר ר  אסי בגמרא(שבת רלד, ב) "שכל שאין אמו טמאה טומאת לידה אין נימול לשמונה" ופירש רש"י כגון יוצא דופן, שרק היולדת בצורה טבעית ממקום שמזרעת דוחה שבת ולא ביוצא דופן. וכן פסקו הרמב"ם (מילה א, יא טו) שולחן ערוך (יו"ד רסו, י) פמ"ג שלא  שבט הלוי (ט,ריג). אייל משה
שאלה: תשעת הימים: אני אשכנזיה, 1. מותר לקנות בתשעת הימים בגד במקום שלא יוצא לי ללכת אליו הרבה, ובדיוק בימים אלה יוצא לי להיות בו? 2. מותר לחדש בשבת שבתשעת הימים?
תשובה: לך 1. לא (פרט לגופיות וגרבים וכד ) 2. עד ר"ח אב מותר. אחריו רצוי מאד. מעיקר הדין ספק אם מותר ללבוש בשבת זו בגדי שבת ולכן אין לחדש בה בגדים חדשים. בציפיה לישועה דוד לוי
שאלה: גזל ולשון הרע, טיפים במסעדה: לכבוד הרב, אני מנהלת מסעדה בת"א. מתחילת העבודה שלי, נאמר לי שהעובדים במסעדה (אני מנהלת, אחמשים ומלצרים) מקבלים טיפים, והטיפים הם משותפים. החלוקה מתבצעת על ידי בהתאם לימי העבודה בהם כל עובד עבד. החלוקה מתבצעת בסוף החודש. האם זה גזל לחלק את הכסף לפי ראות עיניי? ז"א אם אחליט שמישהו לא עשה מאמצים להצלחת העבודה או שלא מגיע לו. כמו כן, עשינו ערב צוות, ובקניית הדברים התברר שהיה חסר כסף, השלמתי את הכסף מהטיפים המשותפים. האם זה גם נחשב גזל? להבדיל עניין נוסף. המנהל שלי מדבר איתי המון על עובדים שונים שנמצאים תחת אחריותנו. אני עובדת מולו באופן יומיומי ורציף. האם זה נחשב לשון הרע? הוא אומר לי לפעמים דברים לא יפים על העובדים - אומנם קשורים לעבודה אבל עדיין. מה אוכל לעשו?
תשובה: אם אני מבין נכון   הטיפים לא שייכים לך. הם שייכים לעובדים, והם אלה שצריכים להכריע כיצד לחלק אותם. ולך אין מקום להתערב. אם הם מציעים כי יקנו דברים לערב צוות   מותר  אם לא   לא. אם הם מציעים שאת תתגמלי לפי מאמץ   מותר  אם לא   לא. הטיפים הם לא של המעביד. הם של העובדים. לגבי לשון הרע, זה בהחלט אתגר מופלא שעומד בפנייך. מותר לדבר על העובדים בעניינים שקשורים לעבודה. אסור לדבר על העובדים עניינים שהם לשון הרע שאינו קשור לעבודה. ואת בהחלט יכולה לומר בעדינות למעביד כי את לא אוהבת לדבר על בני אדם אחרים, בוודאי שלא דברים רעים, וכך אט אט להתקדם. יישר כוח
שאלה: תחילת הריון וצום תשעה באב: אני בתחילת הריון (בתשעה באב אהיה בע"ה בשבוע 10). אני מוגדרת כהריון בסיכון בייחוד בשליש הראשון, בשל בעיית קרישיות דם. כיצד עליי לנהוג בתשעה באב?
תשובה: 1. אם רופא נשים חושב שצום יכול לסכן במידה כל שהיא את ההריון, את יכולה לאכול. 2. יכול להיות שרופא יאמר לך שאין צורך שתוכלי אבל את צריכה לשתות דברים מתוקים, במקרה שכזה אז את יכולה לשתות אך לא לאכול.
שאלה: מסורת: הרב הסיפור שלי הוא כזה-אבא שלי ממוצא אשכנזי,נולד למשפחה חילונית לגמרי,כשהוא חזר בתשובה הוא חזר דרך רב וישיבה ספרדית ונשאר כביכול ספרדי,אני מגיל 13 התנהגתי גם כספרדי לכל דבר אבל אחי הגדול שאל רב והוא אמר לו שהוא יכול להתנהג כאשכנזי,האם הילדים שלי חייבים להיות ספרדים כיוון שנוצרה מסורת?
תשובה: קשה לדבר על כך שנוצרה מסורת. לא לכאן ולא לכאן, שהרי אביך גם היה חלק מניתוקה. על כן, נכון יהיה ללכת למנהגי אשכנז דווקא, כהמשך המסורת המשפחתית. ברם, אם אתם חשים כי תעבדו את ריבונו של עולם ביתר נאמנות וביתר דבקות במנהגי ספרדים - עשו זאת כך.
שאלה: תשעת הימים: רציתי לדעת אם יש בכך בעיה לגשת לתאוריה בתקופה זו של תשעת הימים מהסיבה של לחדש דברים אשמח אם תשיבו לי בבקשה תשובה חזרה אבל מראש
תשובה: ב"ה, מותר, בהצלחה. דני ארגמן